
Lingua Graeca 


Lingua Graeca (apud antiquos EAAqviKq Y^ TTa hellenice 
glotta sive sAAqviKr) yAGaaa, Neograece sAAqvucq yAwocra 
hellenice glossa ) est lingua Indoeuropaea, quae proprius huius 
familiae ramus est. Lingua Graeca antiqua, quae adhuc in 
scholis docetur, et Lingua Graeca hodierna, qua Graeci hodie 
utuntur, sunt gradus eiusdem linguae. 

Lingua Graeca iam 3400 annis longius scribi consuetum est. 
Cultui humano civilique Europae Graeci antiqui lapidem 
primarium posuerunt. Litterae, philosophia, scientia lingua 
Graeca natae sunt. Praecipua litterarum opera, inter quae Ilias et 
Odyssea, tragoediae Aeschyli, Sophoclis, et Euripidis, scripta 
Platonis Aristotelisque, et Novum Testamentum, Graece scripta 
sunt. Imperio Byzantino florente, litterae Graecae iam 
colebantur. Scriptores praeterea Graeci aetatis praesentis 
quoque, ut Constantinus Cabaphes, Nicolaus Cazantzaces, 
Odysseus Elytes, historiam litterarum linguaeque Graecarum 
pergunt. 

Linguae hodiernae permulta vocabula e lingua Graeca 
receperunt, inter quae technologia, philosophia, musica, et nova 
inventa suis consuetudinibus adaptaverunt, velut phraseologia 
(Theodisce Phraseologie, Francice phraseologie, Italice 


fraseologia). Amplitudo vocabularii Graeci, e variis dialectis 
stylisque locupletata per multa saecula, locutionem Anglicam 
comprobat The Greeks had a word for it ("rei nomen dederunt 
iam Graeci"). 

Circa 13 084 490 hominum linguam Graecam habent patrium 
sermonem, quorum circa 10 700 000 incolarum Graeciae suntJ 1 ^ 


Unam legis e paginis de 

lingua Graeca 

disserentibus 



Proto-Graeca (ca. 2000 a.C.n.) 

Mycenaea (1600-1100 a.C.n.) 

Graeca antigua (800-300 a.C.n.) 

Dialecti : Aeolica, Arcado-Cypria, 
Attica , Dorica , Ionica 

Koine (300 a.C.n.-600 p.C.n.) 

Graeca Media (600-1500) 

Neograeca (ab anno 1500) 

Demotica , Catharevusa 
Dialecti : Graeco-Calabra , Ievanica , 
Cappadociana , Pontica , Tsaconica , 
Cypria 

Cognatio linguarum 


Lingua Graeca ad familiam Indoeuropaeam pertinet. Num fuerit cognatio cum Lingua Macedonica antiqua, 
pro certo decerni non potest, quod reliquiae huius linguae sunt minimae. Sunt qui linguam Macedonicam 
dialectum Graecam fuisse censeant. 

Linguae proximae fortasse sunt Lingua Armenica et Lingua Albanica; ambo coniecturae viis quantitativis 
fulciuntur.® Lingua Sanscrita et Lingua Avestana quoque proximae sunt linguae Graecae. Omnes hae 
linguae habent augmentum verborum temporum praeteritorum; in omnibus consonantes laryngeales in initio 
verbi (ante consonantem) vocales fiunt; omnes participium medio-passivum elemento -meno- faciunt.® 

Lingua Neograeca pars est linguarum Balcanicarum, quae, licet origine non sint propinquae, ob varias 
similitudines Sprachbund habentur. ("Sprachbund" est verbum Theodiscum quod 'coniunctio linguarum' 
significat.) E Medio Aevo, Graeca, Albanica, Bulgarica, Serbica, Croatica, Bosnica, Romanica linguae 
hodiernae inter se adfecerunt ut sonus, syntaxis, morphologia similiores fiant.® 

Historia 


Lingua Proto-Graeca 


Lingua Proto-Graeca (ca. a 2000 a.C.n.) est varietas linguae 
Graecae, quam scripta non attestantur, sed origo omnium varietatum 
posteriorum esse putatur. Multi studiosi linguam Graecam a familia 
linguarum Indoeuropaearum millennio tertio separatam esse 
coniciunt. Antecessores gentium Graecarum millennio secundo 
ineunte Graeciam invaserunt, forsitan aliae gentes aliis temporibus. 

Ex tunc in Graecia usus linguae Graecae ad hunc diem non 
intermissus est. Ibi Proto-Graeci in incolas culturae altae inciderunt 
quos Pelasgos vocaverunt. Quorum lingua, verisimiliter non 
Indoeuropaea, ignota est, sed tamquam substratum in lingua Graeca 
attestari potest, ad quod multa verba (e.g., OdAaocra 'mare' et vrjaoc; 

'insula') et nomina locorum (e.g., Kopiv0o<; 'Corinthus' et 
IlapvaoooQ 'Parnassus') attribuuntur. Praeterea alia lingua 

Indoeuropaea ignota, quae forsitan Illyricae exstinctae propinqua erat, aliquid momenti ad linguam Graecam 
habuit. 



Regio ubi, secundum Vladimirum I. 
Georgiev, proto-Graeca usi sunt. 


Lingua Graeca Mycenaea 




































Lingua Graeca Mycenaea (ca. 1600 a.C.n-1100 a.C.n.) 


Lingua Graeca antiqua 


Lingua Graeca antiqua sive classica (ca. 800 a.C.n.-300 a.C.n.) cum 
dialectis: Aeolica, Arcado-Cypria, Ionico-Attica, Dorica. Hoc 
tempore lingua primum litteris Graecis, a Phoeniciis deductis, 
scriptum est. Prima scripta quae exstant sunt inscriptio Dipyli et 
inscriptio in cotula quae se pateram Nestoris appellat. 


Lingua Graeca antiqua communis 

Lingua Graeca antiqua communis (Graece SidAexioc; Koivq) (ca. 300 
a.C.n.-300 p.C.n.) 

Lingua Graeca media 



Schola Atheniensis, a Raphaele 
picta: Renascentia litterarum 
scientiam linguae et culturae 
Graecarum in Europam 
occidentalem rettulit. 


Lingua Graeca Media sive mediaevalis sive byzantina (ca. 300- 
1453) 

Lingua Neograeca 

Lingua Neograeca sive Lingua Graeca moderna (Nsa EAAqvucd sive 
NsosAAqviKq) cum dialectis septentrionibus et meridionalibus (ab 
anno 1453) 



Dialectus Cappadociana t 

Dialectus Pontica (inter exsules Ponticos adhuc in usu) 

Dialectus Graeco-Calabra (Italice Crico), sive 
Catoitaliotica (exstant duae varietates in Sallentum et in 
Apulia, minus 20 000 locutorum) 

Dialectus Romanograeca (lingua Zingarorum) 

Dialectus levanica (Neograece: pcopavicbiiKa sive 
y£(3aviKd; olim lingua Graecoiudaeorum ) t 

Dialectus Tsaconica (ex origine Dorica orta, adhuc in decem vicis Peloponnesi in usu) 
Dialectus Graeco-Cypria 


Lingua non omnis mortua: 
sepulcrum lacobi Morrison, cantoris 
gregis The Doors, Lutetiae, 
inscriptionem Graecam antiquam 
habet: Korrd iov Saipova saurau 
'secundum spiritum suum 1 . 


Diglossia 


Iam antiquitate linguae Graecae erat diglossia, scilicet uno tempore usus varietatis cottidianae (imprimis in 
loquendo) et alterius, quae linguam Graecam classicam imitabatur quaeque in scribendo adhibebatur. Haec 
diglosssia Novo Aevo renata est: hinc erat lingua Graeca Demotica sive vulgaris, illinc Catharevusa, lingua 
Graeca "pura" et emendata, saeculo undevicesimo ineunte ab Adamando Corae creata, quae lingua publica 
Graeciae fuit a libertate vindicata usque ad annum 1976. Anno 1976, binos annos post libertatem rei 
publicae restitutam, pro Catharevusa lingua Neograeca communis (NsosAAqviKq Koivq), quae est sermo 
demotica (AqpoiiKq) cum quibusdam proprietatibus e Catharevusa oriundis, in linguam publicam electa et 
diglossia finita est. 















































Mutationes sonorum 


Separatio a lingua proto-lndoeuropaea 

Mutationes sonorum quae linguam Graecam e proto-lndoeuropaea 
fecerunt hae sunt:^ 

■ consonantes b h , d h , g h , g wh fiunt p h (cp), (0), k 11 (x), k wh 

(qui sonus post tempus Mycenaeae p aut t factus est) 

■ s sonus fit /?, nisi in fine verbi; inter vocales h tunc amittitur 

■ accentus in ultimas tres syllabas verborum coercetur 

■ consonantes n, r, s tantum in fine verbi permittuntur, alii 
autem amittuntur 

Lingua Graeca communis 

Lingua Graeca "communis" dicta aetate Hellenistica crevit, cum 
plures mutationes sonorum factae sunt. Vocales ei, i, g nunc eundem 
sonum habent, z; £ et me sonum faciunt; oi et u sonum y (vel ii) 
faciunt. Consonantes quae olim aspirationem habuerunt nunc 
fricativae sunt: (p sonum f facit, 0 sonum th anglice, x sonum ch 
Theodisce. Consonantes jS, <5, y fricativae sonorae fiunt (in IPA v, 3, 
y). Hi soni iam hodie in lingua moderna manent.^ 

Grammatica 

Folium ex Papyro 46, Epistulam II 
ad Corinthios 11:33-12:9 continens. 

Exordium Iliadis. 


Ordo verborum in enuntiatione liber est in lingua antiqua. 


Nomina tria genera habent et nominativo, genetivo, dativo, accusativo, vocativo declinantur. 

Verba temporalia, sicut in lingua Latina, personam, numerum, tempus, modum, genus habent. Tempora sunt 
praesens, imperfectum, futurum, perfectum; praetereaque plusquamperfectum et futurum perfectum. 
Aoristus aspectus grammaticus est, qui etiam temporis vice fungitur. Modi finiti sunt indicativus, 
imperativus, coniunctivus, optativus; modi non finiti sunt infinitivus et participium, quorum verba Graeca 
antiqua decem habent. Genera verbi sunt activum et passivum, sicut in lingua Latina, et tertium genus 
medium, quo actionem verbi ad subiectum referri indicatur. Personae tres: prima (ego), secunda (tu), tertia 
(hic). Numeri sunt singularis et pluralis. In lingua Homerica et postea in aliquot locutionibus etiam dualis 
adhibetur ad duo subiecta indicanda. 


Numerus dualis et modus optativus cum tempore exstincti sunt. 

Lingua Neograeca pauciores casus habet, casu dativo mortuo, pauciora tempora, quod verba auxiliaria 
saepius adhibentur. 


Abecedarium Graecum 


: \ Si plus cognoscere vis, vide Abecedarium Graecum et Abecedarium 































Abecedarium Graecum e Phoenicio octavo fere saeculo ortum est. 
Pluribus abecedariis, quae inter se plus minusve distulerunt, urbes 
Graecae usae sunt. Saeculo quarto a.C.n. ineunte, abecedarium 
classicum dictum Athenis acceptum est, deinde aliis urbibus. 


Nexus interni 


■ Ludovicus Dyer 

Notae 


1. Secundum Ethnologue (http://www.ethnologue.org/show_la 
nguage.asp?code=ell). 

2. Hans J. Holm (2008), "The Distribution of Data in Word Lists and its Impact on the Subgrouping 
of Languages," Proceedings ofthe 31st Annua! Conference ofthe Gesellschaft fur 
Klassifikation e.V. at Albert-Ludwigs-Universitat Freiburg, March 7-9, 2007. In Data Analysis, 
Machine Learning and Applications, ed C. Preisach, H. Burkhardt, L. Schmidt-Thieme, et R. 
Decker (Berolini: Springer),629-636. 

3. Fortson 2010:203, 462. 

4. Fortson 2010:448; Horrocks 1997:227-229. 

5. Horrocks 1997:9-10. 

6. Fortson 2010:263. 

Nexus externi 


Vicimedia Communia plura habent quae ad 
linguam Graecam spectant. 

■ "Classical Greek Online," (http://www.utexas.edU/c 

ola/centers/Irc/eieol/grkol-O-X.html) apud 
www.utexas.edu (Anglice) 

■ Linguae Graecae: vox in Encyclopaedia Orientis Europaei (http://www.uni-klu.ac.at/eeo/Griechi 

sch.pdf) (PDF, 977 kB, Theodisce), apud www.uni-klu.ac.at 

■ Perseus (http://www.perseus.tufts.edu), apud www.perseus.tufts.edu (Perseus) 

